
1.	Sprendimo projekto iniciatorius / rengėjas: Rengėjas Visagino savivaldybės administracija.
2.	Sprendimo projekto tikslas: Priimti sprendimą dėl savivaldybės būsto Visagine, Tarybų g. 6-13, pardavimo.
3.	Sprendimo projekto rengimą lėmusios priežastys: Gautas Visagino savivaldybei nuosavybės teise priklausančio būsto Visagine,  nuomininko (toliau – Nuomininkas) prašymas leisti įsigyti savivaldybės nuomojamą būstą vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu. Nuomininkas nuomoja savivaldybės būstą nuo 2004-02-10 pagal savivaldybei nuosavybės teise priklausančių gyvenamųjų patalpų nuomos sutartį Nr. 22-259.
2023 m. kovo 14 d. turto vertintojas UAB „STIVVF“ nustatė būsto Visagine, Tarybų g. 6-13 rinkos vertę – 29 900,0  Eur. (2023 m. kovo 14 d. buto vertinimo ataskaita Nr. 23013185). Nuomininkas sutinka pirkti būstą (2023-07-10 sutikimas Nr. 12-926) ir neprašė koreguoti nustatytos kainos, atsižvelgiant į Nuomininko savivaldybės turto vertę pakeitusias investicijas. Pagal Visagino savivaldybės administracijos direktoriaus patvirtintą savivaldybės būsto, parduodamo pagal Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktą, įkainojimo aktą (pridedama) bendra parduodamo turto vertė, už kurią planuojama parduoti turtą, –  30 117,80 Eur. 
 Visagino savivaldybės tarybos 2023 m. kovo 10 d. sprendimu Nr. TS – 60  ,,Dėl Visagino savivaldybės tarybos 2016 m. balandžio 27 d. sprendimo Nr. TS-83 „Dėl Visagino savivaldybės parduodamų būstų ir pagalbinio ūkio paskirties pastatų sąrašo sudarymo“ pakeitimo“, būstas įrašytas į parduodamų būstų ir pagalbinio ūkio paskirties pastatų sąrašą (eilutės Nr. 40).
4.	Kaip šiuo metu teisiškai reglamentuojami sprendimo projekte aptarti klausimai: 
Lietuvos Respublikos vietos savivaldos įstatymo 15 straipsnio  2 dalies 19 punktas reglamentuoja  savivaldybės tarybos išimtinę kompetenciją sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose. Lietuvos Respublikos paramos būstui įsigyti ar išsinuomoti įstatymo 4 straipsnio 4 dalyje reglamentuota, kad savivaldybės taryba atlieka šiame įstatyme nustatytas funkcijas, o 25 straipsnio 2 dalies 5 punkte, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.
Visagino savivaldybės būstų ir pagalbinio ūkio paskirties pastatų pardavimo tvarkos aprašo, patvirtinto Visagino savivaldybės tarybos 2018 m. vasario 2 d. sprendimu Nr. TS-19 ,,Dėl Visagino savivaldybės būstų ir pagalbinio ūkio paskirties pastatų pardavimo tvarkos aprašo patvirtinimo”, 19.4 papunktyje numatyta, kad savivaldybės administracija parengia savivaldybės tarybos sprendimų projektus dėl savivaldybės būsto ir ūkio pastatų pardavimo bei dėl parduodamo savivaldybės būsto ir ūkio pastatų įkeitimo kredito įstaigai, kai nekilnojamojo turto pirkėjo skolinio įsipareigojimo įvykdymą užtikrina kredito įstaiga, ir savivaldybės administracijos direktoriaus įsakymų projektus dėl įkainojimo aktų patvirtinimo.
[bookmark: part_10e665ff0cd3422a8a2a94f2f39d0a4a]              5.	Sprendimui įgyvendinti reikalingos lėšos ir jų šaltiniai: Nereikalinga.
6.	Ar atliktas sprendimo projekto antikorupcinis vertinimas: Nereikalinga.
7.	Kokius galiojančius sprendimus būtina pakeisti ar panaikinti, priėmus teikiamą sprendimo projektą: nereikia
8.	Laukiamas rezultatas: Savivaldybė užtikrins galimybę Nuomininkui įsigyti nuosavybės teise nuomojamą savivaldybės būstą. Bus gautos lėšos socialinio būsto plėtrai.
9.	Numatoma: 
9.1.	teigiamas įgyvendinimo poveikis ir pasekmės: bus gautos lėšos socialinio būsto plėtrai.
9.2.	galimas neigiamas įgyvendinimo poveikis ir pasekmės: nenumatoma.
10.	Tolesni veiksmai, priėmus sprendimą: Pirkimo-pardavimo sutarties su Nuomininku pasirašymas.
11.	Reikšminiai žodžiai, kurių reikia šiam projektui įtraukti į kompiuterinės paieškos sistemą, įskaitant reikšminius žodžius pagal Europos žodyną Eurovoc: savivaldybės būstas, butas, gyvenamosios patalpos.
12.	 Kita svarbi informacija: Nenorminis teisės aktas.

